Ζαουίτα

Η Ζαουίτα (αραβ. زاويتة, κουρδ. زاویته ) είναι μικρή κωμόπολη του βόρειου Ιράκ στο Κυβερνείο Ντοχούκ, στο Ιρακινό Κουρδιστάν. Απέχει σε ευθεία γραμμή 14 χιλιόμετρα ανατολικά-βορειοανατολικά από το κέντρο της πρωτεύουσας του κυβερνείου, που είναι η πόλη Ντοχούκ ή Ντουχόκ. Η Ζαουίτα είναι κτισμένη σε μέσο υψόμετρο περίπου 900 μέτρα πάνω από την επιφάνεια της θάλασσας. Η ονομασία της κωμοπόλεως πιστεύεται ότι προέρχεται από τη συριακή γλώσσα και συγκεκριμένα από τη συριακή λέξη που σημαίνει «γωνία».

Παραπομπές

Ζαουιτα